kardosdrur/scandi-wiki huggingface dataset:
Peter-Jan Wagemans

Peter-Jan Wagemans (født 7. september 1952 i Haag Holland) er en hollandsk komponist, organist og lærer.

Wagemans studerede komposition og orgel på Det Kongelige Musikkonservatorium i Haag. Han har skrevet 8 symfonier, orkesterværker, kammermusik etc. Han er lærer i musikteori og komposition på Musikkonservatoriet i Rotterdam. Wagemans er også stifter og leder af det Amsterdam baserede Symfoniorkester - Holland Symfonia.

Udvalgte værker 

 "Symfoni" (1972) - for orkester
 Symfoni nr. 1 "Musik 1" (1974) - for blæseorkester og slagtøj 
 Symfoni nr. 2 "Musik 2" (1977 rev. 1979) - for orkester
 Symfoni nr. 3 "Musik 3" "Europa efter regnen" (1984 Rev. 1985) - for solister, kor og stort orkester
 Symfoni nr. 4 (1987) - for orkester
 Symfoni nr. 5 "Requiem" (1992) - for strygeorkester og slagtøj
 Symfoni nr. 6 ""Panthalassa" (1994) - for blæseorkester
 Symfoni nr. 7 (1998-1999) - for orkester
 "Legende" (2004-2006) - opera

Kilde 
 Om Peter-Jan Wagemans 
 Homepage

Komponister fra Nederlandene
Organister
Lærere
Sven Berge

Sven Erik Berge (født 1. oktober 1919 i Ljusdal i Hälsingland, Gävleborgs län, død 6. august 2004 i Malmø) var en svensk kampvogningeniør. Han er mest kendt i Sverige for sit arbejde i Kungliga arméförvaltningen Tygavdelning (KAFT eller KAF, senare FMV). Han var en af skaberene af kampvognene Stridsvagn 74 og den berømte Stridsvagn 103.

Stridsvagn 103 
Det berømteste af Berges projekter var den tårnløse Strv 103. Kampvognen havde ingen kanontårn, og kanonen var fikseret; kanonen var fulgte med hele kampvognens karrosseris bevægelse.

Der var tre produktionsmodifikationer af kampvognen: Strv 103 A, Strv 103 B og Strv 103 C; Strv 103 D var en prototype. Der var også en minerydningsvariant af kampvognen, MV 103C Deminer.

Kilder 
Hvor intet angives, kommer oplysningerne fra

Ingeniører fra Sverige
Alex Dujsjebajev

Alex Dujshebaev (, født 17. december 1992) er en spansk professionel håndboldspiller, som spiller for Vive Kielce og det spanske håndboldlandshold.

Hans mor er af russisk afstamning, og hans far Talant Dujshebaev, som er tidligere håndboldspiller og nuværende træner, er af kirgisisk afstamning. Hans bror, Daniel Dujshebaev, er ligeledes håndboldspiller.

References

Eksterne henvisninger 
 

Håndboldspillere fra Spanien
Personer fra Santander
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Pavane

Pavane (pavan, paven, pavin, pavian, pavine eller pavyn; italiensk pavana, padovana; tysk Paduana) er en langsom processionsdans af spansk-italiensk oprindelse, som var ret almindelig i Europa i 1500- og 1600-tallet. Som selskabsdans gik den af mode i begyndelsen af 1600-tallet, men blev brugt som bestanddel i instrumentalsuiter – gerne i kombination med en galliard til omkring midten af 1600-tallet, da disse satser blev erstattede af de nyere allemande og courante.

I 1700-tallet fik pavanen en efterblomstring i form af tombeaux.

Komponister som skrev pavaner:

 Joan Ambrosio Dalza (som den første, Venezia 1508),
 Pierre Attaingnant (ca. 1494-1552),
 Claude Gervaise (ca. 1510-etter 1558),
 Anthony Holborne (ca. 1545-1602)
 William Byrd (1543–1623),
 Thomas Morley (ca. 1557 – 1602),
 Jan Pieterszoon Sweelinck (1562–1621),
 John Dowland (ca. 1563-1626),
 Orlando Gibbons (1583–1625),
 Johann Hermann Schein (1586–1630),
 Samuel Scheidt (1587–1654),
 Jacob van Eyck (ca. 1590-1657)

Senere brug 
Langt senere komponister har anvendt pavanens karakteristiske rytme, en daktyl med betoningen lang-kort-kort. Eksempler er 2. sats af Ludwig van Beethovens Symfoni nr. 7 op. 92 eller 2. sats af Franz Schuberts Strygekvartet i d-moll D 810. Også Wanderer-rytmen, som Schubert anvendte i mange af sine kompositioner, har pavanelignende træk, eksempelvis lieden Der Wanderer D 493 og Wanderer-Fantasie for klaver D 760).

Senere eksempler fra kunst- og underholdningsmusikken:
 Maurice Ravel, Pavane pour une infante défunte
 Gabriel Fauré, Pavane (1887)
 Jon Lord, Pavane (fra albumet Sarabande, 1976)
 Jethro Tull/Ian Anderson, Pavane (fra The Christmas Album, 2002), basert på Faurés Pavane
 Jan Akkerman, Pavane

Noter 

Musik
Krigen i Afghanistan (epoken siden 2015)

Epoken siden 2015, af krigen i Afghanistan er en del af Krigen i Afghanistan som har foregået siden 2001.

I januar 2017 havde USA rundt regnet 8.500 soldater som del af NATO's opdrag i Afghanistan; de fleste af de soldater var stationeret på fire steder: Kandahar, Bagram, Jalalabad og Kabul. (Tidligere forventede man at styrken af NATO-soldater skulle være rundt regnet 13.000 inkluderet [ca.] 9.800 soldater fra USA, samt 26.000 underleverandører - deriblandt lejesoldater - til militærvæsenet).

Den 15. august 2021 har Taliban genvundet magten i hele Afghanistan og vundet krigen. 



Baggrund 
Fra 2011 til 2014 reducerede flere lande, heriblandt USA, sin militære magt i Afghanistan.

Den 28. december 2014 afsluttede den NATO-ledede ISAF-operation formelt, kampoperationer i Afghanistan og overførte det fulde ansvar for sikkerheden til Afghanistans myndigheder.

Efter begyndelsen af ny NATO-ledet operation på 1. januar 2015 

Den 1. januar 2015 begyndte Operation Resolute Support (RS), et NATO-ledet opdrag i Afghanistan, med mere end 13 000 soldater [på udlån fra militærenheder fra forskellige lande som er medlemmer af NATO]. Soldater som deltager i Operation Resolute Support skal blandt andet være militærrådgivere for Afghanistans sikkerhedsstyrker.

Slaget om Kunduz 
Slaget om byen Kunduz i Kunduz-provinsen, varede mellem den 24. april 2015 og 14. oktober 2015. Modstandsfolk tog byen den 27. september 2015. Afghanistans sikkerhedsstyrker tog byen tilbage d. 14. oktober 2015.

2016 fredsaftale 
Den 22. september 2016 signerede Afghanistans myndigheder en fredsaftale med Hezbi Islami. Aftalen blev formaliseret d. 29. september: præsident Ashraf Ghani og Hekmatyar signerede aftalen.

2017 
I begyndelsen af januar 2017 skrev The Marine Corps Times at 33 distrikter, som ligger i 16 provinser, er under kontrol af modstandsfolk; 258 distrikter er under myndighedernes kontrol, mens 120 distrikter er der tvivl omkring hvem som kontrollerer.

Se også 
 Afghanistans sikkerhedsstyrker/de afghanske sikkerhedsstyrker

Referencer 

Afghanistan
Wow (lyd)

Wow er langsomme ændringer af frekvensen eller signalstyrken på et signal. Det kan f.eks. give sig tilkende som hørbare variationer i en optagelse af klangen fra en kirkeklokke. Fejlen skyldes typisk mekanisk fejl på en båndoptager (skader på capstan), en grammofon der løber ujævnt eller en dårligt centreret eller skæv grammofonplade. 

Elektronik
Lydteknologi
Flutter

Flutter er inden for elektronik og kommunikation en forstyrrelse af et signal i form af hurtige ændringer. Det kan være på styrken, frekvensen eller fasen. Forstyrrelsen kan komme til udtryk som forstyrrelser i gengivelsen af et modtaget signal.

Flutter kan f.eks. skyldes:
Hurtige variationer i signalstyrken, der f.eks. kan skyldes atmosfæriske forstyrrelser, antennens bevægelser i kraftig vind eller interferens med andre signaler. 
Radiobølgers udbredes normalt med refleksion i E-laget eller i højere lag i ionosfæren. Bølgerne kan helt eller delvist absorberes.
Radiobølger kan absorberes eller spredes af et fly, der passerer radiostrålen. 
Et signal sendt over telefonkabler kan påvirkes af jævnstrømme i kablet til ballastspolerne.
Under optagelse eller gengivelse kan flytter skyldes mekaniske variationer i apparatets hastighed, f-.eks. en fejl i en båndoptagers capstan.

Elektronik
Lydteknologi
The Chainsmokers

The Chainsmokers er en amerikansk producer- og dj duo bestående af medlemmerne Drew Taggart og Alex Pall.

Duoen havde et top 20 hit i 2014 i flere lande med sangen "#Selfie", der opnåede en 16. plads på den amerikanske Billboard Hot 100. The Chainsmokers udgav deres debut-EP "Bouquet" i oktober 2015. Duoen udgav efterfølgende singlen "Roses", der opnåede en plads i top 10 på Billboard Hot 100, mens singlen "Don't Let Me Down" var duoens første top 5-single.

I 2016 hittede duoen stort med sangen "Closer", der blev deres første nummer-ét hit på Billboard Hot 100 i USA, Danmark, Storbritannien, Australien og flere lande.

I 2017 vandt The Chainsmokers deres første Grammy Award for "Best Dance Recording" for radiohittet "Don't Let Me Down".

Diskografi

Studiealbum 
 "Memories...Do Not Open" (2017)

EP'er 

 "Bouquet" (2015)
 "Collage" (2016)

Singler

Kilder 

Musikgrupper fra USA
Dj's fra USA
Musikproducere fra USA
Musikgrupper fra 2012
Anton Hess

Anton Heinrich Hess (født 20. august 1838 i München, død 11. april 1909 sammesteds) var en tysk billedhugger. Han var søn af Heinrich Maria von Hess.

Hess var fra 1875 professor ved Kunstindustriskolen i sin fødeby. Han har især udført en del portræt- og gravmæleskulptur (blandt andet Knorrmonumentet på Münchens gamle kirkegård).

Kilder 

  

Billedhuggere fra Tyskland
Tyskere i 1800-tallet
Tyskere i 1900-tallet
Personer fra München
Ruslands Jernbaner

Ruslands Jernbaner drives af det nationale statsejede russiske jernbaneselskab (; ). Selskabet etableredes i 2003 og er blandt de største jernbaneselskaber i verden med 835.800(2014) ansatte og er det vigtigste jerbaneselskab i Rusland. Selskabet har hovedkontor i Moskva. Den totale længde af jernbanenettet er 85.281 km, hvilket gør det til verdens næststørste jernbanenet efter USA. I 1970'erne og 1980'erne udførte Sovjetunionens statslige jernbaner (forgængeren af Ruslands statslige jernbaner) mere godstransport på jernbane end resten af verden tilsammen. Denne trafik blev opereret på et jernbanenet, der kun udgjorde 10% af verdens samlede sporlængde.

Ruslands Jernbaner overtog det meste infrastruktur og rullende materiel fra de sovjetiske jernbaner. Sporvidden er hovedsageligt 1520 mm, dvs. bredspor. Desuden er der også smalsporede (1067 mm) spor. Af den samlede jernbane længde på 85 500 km er 22.000 km elektrificeret med 25 kV 50 Hz AC og 18.800 km elektrificeret ved 3 kV DC. Ruslands Statsjernbaner driver et forskningsinstitut for jerbanedrift i Sjtjérbinka, syd for Moskva.

Jernbaner 
Følgende jernbaneselskaber er datterselskaber af Ruslands Jernbaner:

:

 Kaliningrads Jernbaner
 Oktober Jernbaner
 Moskvas Jernbaner
 Gorkij Jernbaner
 Sydøstlige Jernbaner
 Nordkaukasiske Jernbaner
 Krims Jernbaner (de facto)
 Volgas Jernbaner
 Kujbysjev Jernbaner
 Sydurals Jernbaner
 Nordlige Jernbaner
 Sverdlovsk Jernbaner
 Vestsibirske Jernbaner
 Krasnojarsk Jernbaner
 Østsibirske Jernbaner
 Transbajkals Jernbaner
 Fjernøstlige Jernbaner

:
 Abkhasiens Jernbaner

 Sydkaukasiske Jernbaner

Litteratur 
 Плакс, А.В. & Пупынин, В.Н.: Электрические железные дороги («Elektriske jernbanelinjer»), Москва, Транспорт, 1993.

Referencer

Eksterne henvisninger 

 
Etableret i 2003
Widex

Widex er en dansk høreapparatproducent, som er verdens 6. største høreapparatproducent. Virksomheden har hovedkvarter i Lynge i Nordsjælland. Gennem årene er der udviklet en række høreapparater heriblandt verdens første 100 % digitale i-øret-høreapparat i 1995.

Koncernen er etableret i 1956 af familierne Tøpholm og Westermann. Widex fusionerede den 1. marts 2019 med Sivantos i Singapore og blev herefter en del af WS Audiology, som gennem fusionen blev verdens 3. største producent af høreapparater. WS Audiology ejer bl.a. mærkerne Widex og Signia (tidligere Siemens). CEO for Widex er Jan Peter Rekling. Widex høreapparater sælges i næsten 100 lande, og der var i 2013 omkring 3.800 ansatte

Hovedkvarter 
Widex’s hovedkvarter i Lynge har et vandanlæg, der fungerer på grundvand. Det giver en mere miljøvenlig nedkøling om sommeren og opvarmning om vinteren. Widex har også en vindmølle ved siden af bygningen.

Referencer

Ekstern henvisning 

 Widex' hjemmeside

Høreapparatproducenter i Danmark
Etableret i 1956
Lynge (Allerød Kommune)
Marcel Gesquiere

Marcel Gesquiere (Veurne, 10. juni 1930 - 31. december 2015) var en Belgisk repræsentant for den belgiske kammer, senator, og for en kort tid, også repræsentant for det flamske parlament.

Liv 
Gesquiere var medlem af bestyrelsen for ACOD-afdeling i Veurne. Fra 1957 til 1975 var han formand for sektoren, Telegraf og Telefon af ACOD i Veurne og fra 1975 til 1978 var han formand for BSP-afdelingen for Veurne.

I 1977 blev han medlem af kommunalrådet af Veurne og provinsrådsmedlem af West-Vlaanderen. Fra 1977 til 1981, var han schepen (flamsk for byrådsmedlem) i Veurne.

I 1987 blev han valgt til SP-repræsentant for distriktet i Veurne-Diksmuide-Oostende. Han opfyldte dette mandat indtil udgangen af 1991. Fra 1991 til 1995, var han provinsiel senator for provinsen West-Vlaanderen.

I perioden februar 1988-november 1991, havde han som et resultat af de dengang eksisterende dobbeltmandat også siddet i den Flamske Parlament. Den Flamske Parlament afløste fra den 21. oktober 1980 den Cultuurraad voor de Nederlandse Cultuurgemeenschap, der blev installeret på 7. december 1971, og den blev forløberen for den nuværende Flamske Parlament. I den første direkte valg til den Flamske Parlament af 21 maj 1995, blev han valgt til i valgkredsen, Veurne-Diksmuide-Ieper-Oostende. Han var kun et par måneder repræsentant for den flamske parlament  og blev i oktober 1995 efterfulgt af Jacky Maes.

Eksterne henvisninger 
 Biografisk oversigt Marcel Gesquiere på hjemmesiden Flamske Parlament 
 Datablad Marcel Gesquiere på Odis

Litteratur 
 , De provincieraad van West-Vlaanderen 1921/1978: socio-politieke studie van een instelling en haar leden met 550 biografieën van Westvlaamse prominenten, Tielt-Amsterdam, 1979, s. 306

Politikere fra Belgien
Afghanistans sikkerhedsstyrker

Afghanistans sikkerhedsstyrker (ANSF)  havde magten i Afghanistan indtil 15. august 2021, og refererede til:

  (اردوی ملی افغانستان;)
  (ANP); (د افغانستان ملي پولیس; tysk: Die Afghanische Nationalpolizei)
 "det Lokale Afghanske Politi" - Afghan Local Police; tysk: Lokale Afghanische Polizei
 "det Nationale Sikkerhedsdirektorat"; persisk: ریاست امنیت ملی, Riyāsat-e amniyat-e mellī; kortform: Amaniyat; National Directorate of Security (NDS); tysk: Die Nationale Sicherheitsdirektion
Shell

Shell kan henvise til flere ting:

Organisationer 
 Royal Dutch Shell - er et engelsk-nederlandsk-baseret multinationalt selskab indenfor olie og energi.

Informationsteknologi 
 Shell (it) - en type brugergrænseflade.
 Bourne shell
 Windows PowerShell
 Secure Shell
Alena Lanskaja

Alena Lanskaja, rigtige navn Alena Mikhajlawna Ljapokhina (  ;  ) født 7. september 1985 i Mahiljow, er en hviderussisk sanger. Hun repræsenterede Hviderusland ved Eurovision Song Contest 2013. I 2011 vandt hun førstepræmien på Slavjanski Bazar Festival i Vitebsk. Hun repræsenterede "Solayoh" i Malmø med Hviderusland på 2013 Eurovision Song Contest. Sangen vandt 48 plads i finalen koncerten.
Lanskaja var nødt til at repræsentere Hviderusland på Eurovision Song Contest 2012 med sangen "All My Life", men efter at det viste sig, at resultatet af afstemningen blev forfalsket, fik Litesound anden plads i den hviderussiske Preliminary Round of Eurovision.

Noter 

Sangere fra Hviderusland
Deltagere ved Eurovision Song Contest 2013
Hvideruslands Eurovision Song Contest-deltagere
Heribert Rau

Heribert Rau (født 11. februar 1813 i Frankfurt a.M., død 26. september 1876 sammesteds) var en tysk forfatter. 

Rau var først købmand, studerede derpå 1844—46 teologi i Heidelberg og blev præst ved den tysk-katolske menighed i Stuttgart, senere 1849—56 i Mannheim, hvor han på grund af agitation og sin tendensroman Die Pietisten blev afskediget. I 1868 fik han et nyt præstekald i Offenbach. Han har vundet sig navn som kulturhistorisk romanforfatter. Hans helte var store komponister, statsmænd og digtere. Blandt hans bøger kan nævnes romanerne Mozart (1858), Beethoven (1859), William Shakespeare (1864), Garibaldi, endvidere Leiden und Freuden eines Commis Voyageur og digtsamlingen Liederfrühling (1878).

Kilder 
  

Præster fra Tyskland
Digtere fra Tyskland
Romanforfattere fra Tyskland
Tysksprogede forfattere
Tyskere i 1800-tallet
Bronx Park

Bronx Park er en park i bydelen Bronx i New York City. Den dækker  langs Bronx River og er hjemsted for New York Botanical Garden og Bronx Zoo. Parken drives af New York City Department of Parks and Recreation. 

Området til Bronx Park blev erhvervet gennem fonde ifølge en lov fra 1884 New Parks Act. Det oprindelige område på  erhvervede man 1888-1889.  mod nordøst kom til i 1891 for New York Botanical Society.  Andre  i 1898 for New York Zoological Society. Yderligere  erhvervede man i 1906 i den sydøstre del, som kaldes Ranaqua og hvor parkens hovedkvarter ligger.

Kort

Eksterne henvisninger

 Om parken på hjemmesiden for New York City (NycGovParks.org)
 Ranaqua hjemmeside

Parker i USA
Bygninger, konstruktioner og anlæg i New York City
Caldera de Taburiente Nationalpark

Caldera de Taburiente National Park () er en nationalpark på øen La Palma, Canariske Øer, Spanien. Den omfatter den store flade i Caldera de Taburiente, der engang menes at have været et enormt krater, men nu ses som en kraterformet bjergbue, som dominerer den nordlige del af øen. Området blev nationalpark i 1954.

Calderaen har et tværsnit på omkring 10 km og nogle steder rejser bjergene sig 2.000 m over bunden af calderaen. Det højeste punkt er Roque de los Muchachos på nordvæggen, som er 2.426 moh. som der fører en vej op på. Teleskoperne på Roque de los Muchachos Observatory ligger tæt på toppen.

Under den spananske erobring af de Canariske Øer i det 15. århundrede, var calderaen det sidste sted i arkipelaget, en gruppe af de oprindelige folk, Guanchere ved navn Benahoaritas, holdt stand.

Floraen i nationalparken omfatter en stor skov med Kanarie-Fyr, hvor en vigtig bestand af truede enebærart Juniperus cedrus er bevaret.

I 1981 blev området fuglebeskyttelsesområde, og en del af Natura 2000-netværket

Geologi 
Calderaen har sin oprindelse for omkring 2 millioner år siden, med en skjoldvulkan med omkring 20 km i diameter. Calderaen blev ikke dannet ved en eksplotion, men ved erosion af vulkanens oprindelige krater
.

Eksterne kilder og henvisninger 

 Parque Nacional de La Caldera de Taburiente på gobiernodecanarias.org '' (spansk)

Nationalparker i Spanien
Henrik Janson

Henrik John Janson (født 11. marts 1961) er en svensk musiker, guitarist, producer og sangskriver. Han har, ofte sammen med sin bror Ulf Janson, arrangeret stryger- og blæserarrangementer på en lang række udgivelser med skandinaviske og internationale kunstnere, heriblandt Roxette, Ace of Base, Lisa Nilsson, Westlife, Céline Dion, og P!nk. Henrik Janson har desuden medvirket til indspilning og arrangering af Martin Brygmanns studiealbum Bates Delight fra 2017 og medvirket til dennes koncerter i 2018.

Han har sønnen August Fenger Janson sammen med sangerinden Søs Fenger.

Kilder 

Musikproducere fra Sverige
Sangskrivere fra Sverige
Investeringsforening

En investeringsforening er en sammenslutning af investorer. Gennem foreningen sikres det, at også de mindre velhavende investorer får adgang til investeringsmarkeder. En investeringsforening er underlagt offentligt tilsyn – i Danmark af Finanstilsynet. 

Foreningen investerer medlemmernes (investorernes) opsparing i aktier og/eller obligationer. Foreningen har en medlemsvalgt bestyrelse, som lægger de overordnede linjer for foreningens investeringer. 

Fonde (økonomiske midler)
Foreninger
TuS Metzingen

TuS Metzingen er en tysk håndboldklub, hjemmehørende i Metzingen, Baden-Württemberg og spiller i Handball-Bundesliga Frauen.

Resultater 
Handball-Bundesliga Frauen:
Bronze: 2015, 2017, 2019
EHF Cup:
Sølv: 2015–16

Spillertruppen 2021-22 

Målvogtere
 16  Nicole Roth
 20  Rebecca Nilsson
Fløjspillere
LW 
 28  Julia Symanzik
 96  Dagmara Nocuń
RW
 2  Marlene Kalf 
 3  Britt van der Baan
Stregspillere
 7  Thess Krönell
 13  Madeleine Östlund
 19  Margot Bergfeld
 26  Svenja Hübner

Bagspillere
LB
 4  Katarina Pandza
 10  Lena Degenhardt
CB
 8  Silje Brøns Petersen
 14  Rebecca Rott
 18  Marte Juuhl Svensson
RB
 9  Anna Albek
 22  Maren Weigel

Eksterne henvisninger 

 TuS Metzingens hjemmside 

Håndboldklubber fra Tyskland
Sport i Tyskland
Etableret i 1861
Jasmina Janković

Jasmina Janković (Serbisk: Јасмина Јанковић) (født 6. December 1986) er en hollandsk håndboldspiller som spiller i TuS Metzingen og det hollandske landshold. Hun repræsenterede sammen med resten af det hollandske landshold, Holland ved VM i håndbold 2013 i Serbien.

Referencer 

Håndboldspillere fra Nederlandene
Egill Magnússon

Egill Magnússon (født 22. Februar 1996) er en Islandsk håndboldspiller, der spiller for TTH Holstebro i Danmark.

Referencer 

Håndboldspillere fra Island
Håndboldspillere fra Team Tvis Holstebro
Simon Birkefeldt

Simon Ellersgaard Birkefeldt (født 22. januar 1991) er en dansk håndboldspiller, der spiller for IFK Kristianstad som højre back. Han har tidligere optrådt for Aarhus Håndbold, Team Tvis Holstebro og MT Melsungen.

Kilder 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Århus Håndbold
Agios Theodoros/Çayırova

Agios Theodoros (græsk: Αγίος Θεοδώρος, tyrkisk: Çayırova) er en landsby på Karpas-halvøen i Famagusta-distriktet i den Tyrkiske Republik Nordcypern.

Inbyggertallet var 430 i 2006.

Nordcypern
Donald Trump Jr.

Donald John "Don" Trump Jr. (født 31. december 1977) er en amerikansk forretningsmand og tidligere reality-TV-personlighed. Han er det ældste barn af ejendomsudvikler og USA’s tidligere præsident, Donald Trump, og hans første hustru, den tjekkiske model Ivana Trump. Han arbejder sammen med sin bror Eric, som forvaltere af The Trump Organization. Efter mange års erfaring som virksomhedens Executive VP i en administratorrolle, driver Donald Jr. og hans bror virksomheden, mens deres far sidder i præsidentembedet i USA.

Eksterne links 
 
 
 
 
 
 New York Times: "Et Navn At Han Kan Bygge Videre På" 

Tysk-amerikanere
The Trump Organization